Comunicació de la Candidatura d'Unitat Popular: La Trobada de Representants de la Candidatura d'Unitat Popular (CUP), reunida a Girona el dissabte 1 d'abril, ha analitzat la conjuntura creada arran dels debats de les reformes dels estatuts del Principat i el País Valencià i s'ha ratificat en la necessitat d'aprofitar el moment actual per denunciar el frau polític que suposen aquestes reformes i intensificar la campanya que reclama l'exercici del Dret d'Autodeterminació dels Països Catalans. Creiem que, si l'actual conjuntura concreta del referèndum d'aprovació de l'estatut principatí no canvia, una bona manera de fer-ho seria aplegant esforços i unint el conjunt dels sectors socials i polítics del nostre poble que s'han manifestat en favor del Dret d'Autodeterminació en la defensa d'un vot nul, amb paperetes de l'estil "Autodeterminació" amb el mapa dels Països Catalans, per exemple. Des de la CUP volem animar el conjunt de l'EI i dels amplis sectors socials i ciutadans que defensen el dret a la sobirania del nostre poble a començar a posar sobre la taula, tots plegats, aquesta campanya. Girona, 1 d'abril de 2006. www.votaindependencia.org 
Han descartat el NO per no votar igual que el PP? 
Això no s'ha dit enlloc. No manipuleu. 
Ei basta de paranoies, que era una pregunta per intentar comprendre les raons del vot nul, que és la meva segona opció, no veig on manipul res. També he sentit gent que diu que no vol votar NO perquè es podria interpretar que sí volien l'estatut del 30 de setembre. Estaria bé que no pensàssiu que tothom actua amb mala fe. 
Perdona, tens raó, és el costum que tothom se't llanci al damunt. Mil disculpes. Pel que dius, és exactament això, votar no és votar no a aquest estatut. El que volem fer evident és que no en volem cap, d'estatut, per tant la opció és el nul. 
I amb el nul, ajudareu a aprovar aquest estatut. No és massa coherent amb el no voler-ne cap, trobo. 
Totes les opcions tenen pros i contres, el que hem de fer és anar tots a una!!!!!
Hi estic d'acord a mitges. Em semblaria lògic sí aquesta opció fos realista, és a dir, que el NO o el NUL poguessin realment guanyar. Si no, que cadascú voti el que a ell li sembli més lògic, la opció amb què se senti més afí. 
Clar, que sí, això és visió col·lectiva i de país! Com que jo vull la independència dels PPCC, només cal que tanqui els ulls i hi pensi jo solet i ja s'esdevindrà! Tot i que porto molt de temps fent-ho i no ha funcionat... 
Anem a pams... Primer de tot, hi ha moltes maneres de dir les coses i la teva no em sembla precisament la més encertada. D'altra banda, això de la visió col·lectiva que dius... Cada partit, cada opció política recomana una posició. Això no treu que cadascú pugui fer el que li surti de la punta de la fava, evidentment. La CUP segurament recomanarà el NUL per una sèrie d'arguments que ja s'han exposat. També cal dir que si s'ha deixat aquesta porta oberta és perquè s'espera el que faci altra gent (bàsicament la Plataforma pel dret de decidir), la qual cosa no és fer seguidisme sinó precisament intentar anar una mica units en tota aquesta qüestió. Espero haver estat clar i concís.